
Lézernyaláb paramétereinek meghatározása abláció segítségével

Ha egy anyagtömböt nagy intenzitású lézernyalábbal világítunk meg, akkor az anyagtömb egy része eltávolodik. Ezt a folyamatot lézer-ablációnak nevezzük. Ha az anyagtömbünk kellően vékony, akkor a lézernyaláb lyukat képezhet benne.
Dolgozatomban különböző anyagú vékonyrétegekbe (papírlap, fémréteg tükör hátulján és szigetelőszalag) lézer-ablációval lyukakat hoztam létre. Lemérve a keletkező lyukak nagyságát a lézerfej-vékonyréteg távolság függvényében sikerült meghatároznom a használt lézernyaláb tulajdonságait (nyalábsugár, nyaláb M2 jósági paraméter).



